**Vanessa Lynn Williamsová** (\* 18. marec 1963, New York, New York, USA) je americká herečka, speváčka a módna návrhárka. Bola prvou Afroameričankou, ktorá získala titul Miss America, keď bola korunovaná ako Miss America 1984. Ako herečka, je známa z televíznych seriálov ako napríklad *Škaredá Betty* (2006 - 2010) a *Zúfalé manželky* (2004 - 2012). Známa je aj svojou speváckou kariérou, naspievala niekoľko populárnych skladieb.

Detstvo a mladosť
-----------------

Vanessa Lynn Williamsová sa narodila v New York City a bola vychovávaná v Millwoode, v New Yorku.

Praprastarý otec z otcovej strany bol William A. Feilds, afroamerický zákonodarca v Snemovni reprezentantov v Tennessee. Williamsová je anglického, waleského, írskeho, fínskeho, talianskeho a portugalského pôvodu. Jej matka Helen Tinch sa zoznámila s jej otcom Miltonom Augustinom Williamsom Jr. (1935 – 2006), keď obaja boli študentmi hudobnej výchovy na Fredonia State Teachers College na konci 50. rokov. Obaja sa po sobáši stali učiteľmi hudby na základnej škole.

Williamsová bola vychovaná v katolíčka. Jej matka, ktorá bola vychovaná ako baptistka, konvertovala na katolicizmus, keď sa vydala. Williamsová má mladšieho brata, Chrisa. 

Williamsová, vyrastala v hudobnej domácnosti, kde študovala klasický a jazzový tanec, hrala na lesný roh, klavír a husle. Počas podávania prihlášok na vysokú školu jej bolo ponúknuté prezidentské štipendium pre drámu, aby mohla navštevovať Carnegie Mellon University, ale namiesto toho sa rozhodla navštevovať Syracuse University. V roku 1981 na spomínanej univerzite začala študovať drámu, ako hlavný hudobný divadelný odbor. Štúdium neskôr prerušila kvôli Miss America a bakalársky titul získala v roku 2008. 

Miss America 1984

Kariéra
-------

### Miss America 1984

Williamsová bola prvou Afroameričankou, ktorá získala titul Miss America, keď ju v septembri 1983 korunovali za Miss America 1984. Kvôli vzniknutému škandálu, sa musela pod nátlakom vzdať titulu, keď časopis Penthouse kúpil a zverejnil jej neautorizované nahé fotografie. Namiesto jej, sa stala Miss America 1984 Suzette Charles. O tridsaťdva rokov neskôr v septembri 2015, keď Williamsová pôsobila ako hlavná porotkyňa súťaže Miss America 2016, sa jej bývalý generálny riaditeľ Miss America, Sam Haskell verejne ospravedlnil za udalosti z roku 1984.

### Hudba

Po nepríjemnej situácii s jej nahými fotkami, sa Williamsová rozhodla realizovať svoj sen a stať sa úspešnou speváčkou. V roku 1988 vydala svoj prvý album *The Right Stuff* a prvý singel s vlastným názvom. *The Right Stuff* zožal veľký úspech v R&B hudbe. Po *The Right Stuff* speváčka upevnila svoj úspech tanečnou skladbou *He's Got the Look*, ktorá bola v rovnakom segmente ešte úspešnejšia. Tretí singel, popový hit *Dreamin*, sa stal najúspešnejším singlom z albumu, umiestnil sa na 8. mieste v rebríčku Billboard Hot 100 a umiestnil sa na vrchole Hot R&B/Hip-Hop Songs. Album dosiahol zlatý status a vyniesol Williamsovej niekoľko ocenení a nominácií, vrátane troch nominácií na Grammy.

Jej druhý album *The Comfort Zone* bol najväčším úspechom jej kariéry. Singel *„Running Back to You"* sa dostal do prvej desiatky rebríčka Billboard Hot 100 a 5. októbra 1991 sa dostal na vrchol Hot R&B/Hip-Hop Songs. Nasledujúci singel *The Comfort Zone* sa vyšplhal na druhé miesto v R&B hitparáde a Just for Tonight na 26. miesto v prvej stovke. Rapová skladba *Work to Do* sa umiestnila na treťom mieste R&B hitparády a tanečná skladba *Freedom Dance* sa dostala na prvé miesto .

Najúspešnejším singlom z albumu sa stala balada *Save the Best for Last*. Pieseň sa dostala na prvé miesto v americkej hitparáde a udržala sa tam päť týždňov. Singel sa umiestnil na vrchole hitparád v Austrálii, Holandsku a Kanade a dostal sa do top 5 v Japonsku, Írsku a Spojenom kráľovstve. Z albumu sa predalo viac ako 2 200 000 kópií a získal certifikát trojnásobnej platiny. Album vyniesol Williamsovi päť nominácií na Grammy.

Jej ďalšie albumy, boli *Star Bright* z roku 1996, *Silver & Gold* z roku 2004, Next a Everlasting Love z roku 1997. Williamsovej populárnym singlom bol aj *Love Is* (1994). Nahrala za svoju hudobnú kariéru deväť albumov. 

### Herectvo

Williamsová sa venuje aj hereckej kariére. Jej prvé televízne vystúpenie bolo v roku 1984 a odvtedy hosťovala v mnohých populárnych televíznych seriálov. V roku 1995 hrala Williamsová v televíznej adaptácii muzikálu *Bye Bye Birdie*. V roku 2006 Williamsová získala značnú pozornosť médií za svoju komickú/villainessovú rolu bývalej modelky a riaditeľky časopisu, z ktorej sa stala šéfredaktorka Wilhelmina Slater, v televíznom seriály *Škaredá Betty.* Jej výkon v televíznom seriáli viedol k nominácii za vynikajúcu herečku vo vedľajšej úlohe na Primetime Emmy Awards a v rokoch 2008 a 2009 bola nominovaná ako vynikajúca herečka vo vedľajšej úlohe v kategórii komediálnych seriálov, z čoho získala cenu Satellite pre najlepšiu vedľajšiu herečku v seriáli, miniseriály či televíznom seriály.. Po skončení televízneho seriálu, sa potom pripojila k obsadeniu televízneho seriálu *Zúfalé manželky*, kde stvárnila postavu Renee Perry. Za svoj herecký výkon, získala svoju druhú cenu Satellite, pre najlepšiu vedľajšiu herečku v seriáli, miniseriály či televíznom seriály. V roku 2016 sa pripojila k hereckému obsadeniu *Lovci pokladov*. Williamsová sa objavila aj v mnohých celovečerných filmoch. Za jej herecký výkon celovečernom filme *Jedlo pre dušu*, z roku 1997 získala cenu NAACP Image Award za vynikajúcu herečku vo filme. Venuje sa aj divadelnému herectvu.

Williamsová v roku 2012.
### Móda

V marci 2016, Williamsová založila svoju vlastnú značku oblečenia, *V. by Vanessa Williams*.

Súkromný život
--------------

Williamsová a jej matka Helen sú spoluautormi knihy, s názvom *You Have No Idea*, ktoré vyšli v apríli 2012. V knihe Williamsová rozpráva o svojom detstve, vzostupe slávy a osobných bojoch, ako napríklad - o živote s cukrovkou 1. typu, sexuálneho obťažovania v detskej ženou či o tom, že podstúpila potrat, keď bola na strednej škole.

Williamsová je praktizujúca katolíčka. Tiež sa podieľa na mnohých humanitárnych činnostiach. Je zástankyňou práv LGBT a manželstiev osôb rovnakého pohlavia a v roku 2011 sa zúčastnila kampane za ľudské práva New Yorkers for Marriage Equality. Tiež je partnerkou organizácie Dress For Success, ktorá poskytuje profesionálne oblečenie ženám s nízkymi príjmami, ktoré hľadajú zamestnanie. Williamsová je tiež zapojená do The San Miquel Academy of Newburgh, školy pre ohrozených chlapcov.

Williams bola vydatá trikrát. Vydala sa za Ramona Herveyho II v roku 1987, s ktorým má tri deti. Rozviedli sa v roku 1997. V roku 1999 sa vydala za basketbalistu NBA, Ricka Foxa. Spolu majú jednu dcéru. Pár sa rozviedol sa v roku 2004. V roku 2015 sa vydala za Jima Skripa.

Jej dcéra Jillian Hervey je americká speváčka, tanečnica a členka skupiny Lion Babe.

Iné projekty
------------

Commons
* Spolupracuj na Commons Commons ponúka multimediálne súbory na tému **Vanessa Williamsová**

Externé odkazy
--------------

* Vanessa Williamsová v Internet Movie Database (po anglicky)
* Vanessa Williamsová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Vanessa Williams na anglickej Wikipédii.*

| * z
* d
* u
Držiteľky ceny Satellite pre najlepšiu herečku - miniseriál alebo film |
| --- |
| 1996 - 2020 | 
* Helen Mirrenová (1996)
* Jennifer Bealsová (1997)
* Angelina Jolieová (1998)
* Linda Hamiltonová (1999)
* Jill Hennessy (2000)
* Judy Davisová (2001)
* Vanessa Williamsová (2002)
* Meryl Streepová (2003)
* Dianne Wiestová (2004)
* Kristen Bellová (2005)
* Judy Davisová (2006)
* Samantha Morton (2007)
* Judi Denchová (2008)
* Drew Barrymorová (2009)
* Claire Danesová (2010)
* Kate Winsletová (2011)
* Julianne Moore (2012)
* Elisabeth Mossová (2013)
* Frances McDormandová (2014)
* Sarah Hay (2015)
* Sarah Paulsonová (2016)
* Nicole Kidmanová (2017)
* Amy Adamsová (2018)
* Michelle Williamsová (2019)
* Cate Blanchettová (2020)

 |
| 2021 - súčasnosť | 
* Kate Winsletová (2021)

 |

| * z
* d
* u
Držiteľky ceny Satellite pre najlepšiu herečku - seriál, miniseriál, televízny film |
| --- |
| 1996 - súčasnosť | 
* Kathy Batesová (1996)
* Ellen Barkinová (1997)
* Rita Wilson (1998)
* Julia Ormond (2001)
* Helen Mirrenová (2002)
* Justine Bateman (2003)
* Anjelica Hustonová (2004)
* Lisa Edelsteinová (2005)
* Julie Benzová (2006)
* Vanessa Williamsová (2007)
* Fionnula Flanaganová (2008)
* Jane Lynchová (2009)
* Brenda Vaccaro (2010)
* Vanessa Williamsová (2011)
* Maggie Smithová (2012)
* Laura Preponová (2013)
* Sarah Paulsonová (2014)
* Rhea Seehorn (2015)
* Olivia Colmanová / Rhea Seehorn (2016)
* Ann Dowd (2017)
* Sharon Stonová (2018)
* Olivia Colmanová (2019)
* Tracey Ullman (2020)
* Lisa Edelsteinová (2021)

 |

Autoritné údaje: * BnF: 139662905
* GND: 1012990109
* ISNI: 0000 0001 1462 842X
* LCCN: n88028222
* NK ČR: xx0025306
* VIAF: 249551293
* WorldCat: lccn-n88028222